open-index/open-wikipedia-markdown huggingface dataset:
José Villalonga

**José Villalonga Llorente** (12. desember 1919 - 7. ágúst 1973) var sigursæll spænskur knattspyrnuþjálfari. Hann stýrði bæði Real Madrid til sigurs í spænsku deildinni, Atlético Madrid til sigurs í Evrópukeppni og gerði landslið Spánar að Evrópumeisturum.

Villalonga tók við liði Real Madrid á miðri leiktíðinni 1954-55 af hinum úrúgvæska Enrique Fernández Viola, þá aðeins 35 ára gamall og án þjálfunarreynslu. Lið Real Madrid var ríkjandi meistari og skipað stórstjörnum á borð við Alfredo di Stefano, Hector Rial og Raymond Kopa. Undir hans stjórn tókst liðinu að verja titilinn, auk þess að sigra í Copa Latino, skammlífri keppni sem líta má á sem forvera Evrópukeppnanna.

Árið eftir urðu Villalonga og Real Madrid fyrstu sigurvegararnir í Evrópukeppni meistaraliða og er hann enn í dag yngsti þjálfarinn sem náð hefur þeim árangri. Síðustu leiktíðina hjá Real, 1956-57, vann liðið þrefalt: deildina, Evrópukeppnina og Copa Latino.

Frá Real lá leiðin til nágrannaliðsins Atlético Madrid sem Villalonga stýrði frá 1959-62. Uppskeran var dágóð. Liðið varð tvívegis spænskur bikarmeistari, náði öðru sæti í deildinni og vann árið 1962 Evrópukeppni bikarhafa.

Í kjölfar þessarar velgengni var Villalonga ráðinn landsliðsþjálfari. Kom hann liði sínu í fjögurra liða úrslitin í Evrópukeppninni 1964. Úrslitakeppnin sjálf fór fram á Spáni og unnu heimamenn þar 2:1 sigur á Sovétmönnum í úrslitaleiknum. Ekki tókst að fylgja eftir þessum góða árangri á HM 1966 í Englandi og lét Villalonga af störfum eftir mótið og einbeitti sér upp frá því að kennslu þjálfaraefna. Hann lést árið 1973, aðeins 53 ára að aldri.
Jóladagatal Sjónvarpsins

**Jóladagatal Sjónvarpsins** er árlegur dagskrárliður í Sjónvarpinu þar sem taldir eru niður dagarnir til jóla í formi sjónvarpsþátta. RÚV sýndi fyrst jóladagatalið *Jólin nálgast í Kærabæ* árið 1988. Árið 1989 var ekkert jóladagatal á dagskrá RÚV, en allar götur frá 1990 hefur jóladagatal verið árviss viðburður. RÚV hefur framleitt ellefu þessara dagatala að meðtöldu *Jólin nálgast í Kærabæ*, en einnig sýnt jóladagatöl frá Danmörku, Noregi, Svíþjóð og Kanada. Mörg árin hefur jóladagatalið verið endursýning jóladagatals frá fyrri árum.

## Listi

## Tilvísanir
Árni Steinar Jóhannsson

**Árni Steinar Jóhannsson** (12. júní 1953 - 1. nóvember 2015) var íslenskur garðyrkjufræðingur og stjórnmálamaður sem átti sæti á þingi fyrir Vinstri hreyfinguna - grænt framboð.

Hann fæddist og ólst upp á Dalvík og nam garðyrkjufræði við Garðyrkjuskóla ríkisins og í Danmörku. Hann varð garðyrkjustjóri á Akureyri árið 1979 og síðar umhverfisstjóri sveitarfélagsins allt til ársins 1999.

Árni Steinar var oddviti Þjóðarflokksins í Norðurlandskjördæmi eystra í Alþingiskosningunum 1991. Árangur flokksins í kjördæminu var sá langbesti á landinu, rúmlega 1.000 atkvæði og mátti litlu muna að flokkurinn hlyti þar sinn fyrsta og eina þingmann. Fjórum árum síðar gekk Árni Steinar til liðs við Alþýðubandalagið og óháða og náði kjöri sem varaþingmaður. Hann varð síðar þingmaður fyrir Vinstrihreyfinguna - grænt framboð kjörtímabilið 1999-2003, þar sem hann átti sæti í iðnaðarnefnd.

Fyrir kosningarnar 2003 var kjördæmakerfinu breytt, þar sem Norðurlandskjördæmi eystra og Austurlandskjördæmi voru sameinuð. Þegar ljóst varð að Árni Steinar kæmist ekki ofar á lista en í þriðja sæti, sem talið var nær útilokað til að ná inn á þing, færði hann sig yfir í hið nýstofnaða Norðvesturkjördæmi og tók annað sæti á eftir Jóni Bjarnasyni. Hann náði ekki kjöri en tók þó tvívegis sæti sem varaþingmaður á kjörtímabilinu.

Eftir að stjórnmálaferlinum lauk sneri Árni Steinar sér aftur að fyrri verkefnum og gerðist umhverfisstjóri í Fjarðabyggð. Hann lést 62 ára að aldri eftir baráttu við krabbamein.

## Tilvísanir
Bergygla

**Bergygla** (fræðiheiti *Standfussiana lucernea*) er mölfluga af ygluætt. 

## Útbreiðsla
Hún er algeng um allt meginland Evrópu, frá Íberíuskaga austur til Grikklands og norður til Norðurlandanna. Hún finnst einnig á eyjum Evrópu, bæði Bretlandseyjum, Færeyjum og Íslandi. Á Íslandi finnst hún víða um land en er sjaldgæf. 

## Útlit og lifnaðarhættir
Hún líkist mjög gráyglu (Rhyacia quadrangula). (Náttúrufræðistofnun gefur upp nafnið fyrir gráyglu: Rhyacia quadracia, en það er hugsanlega misritun) 

## Heimildir
*Bergygla - Standfussiana lucernea Náttúrufræðistofnun Íslands (skoðað í desember 2020)

## Tenglar
*Fauna Europaea 
*Funet
* Lepiforum e.V.
*UK Moths
Gráygla

**Gráygla** (fræðiheiti *Rhyacia quadrangula*) er mölfluga af ygluætt. 

## Útbreiðsla
Hún er finnst á Íslandi, mið-Asíu, Pamír-fjöllum, Grænlandi (norður til Uumannaq), Kanada og Norðvestur-Bandaríkjunum.

## Útlit og lifnaðarhættir
Hún líkist mjög bergyglu (Standfussiana lucernea). 

## Heimildir
*Bergygla - Standfussiana lucernea Náttúrufræðistofnun Íslands (skoðað í desember 2020)

## Tenglar
*mothphotographersgroup
*Fauna Europaea 
*lepiforum.de
*noctuidae.de
Eurois astricta

***Eurois astricta*** er mölfluga af ygluætt. Henni var fyrst lýst af Herbert Knowles Morrison 1874, og fannst hún í Norður-Ameríku.

## Undirtegundir
Tvær undirtegundir teljast til *Eurois astricta*:
* *Eurois astricta astricta*  g
* *Eurois astricta elenae* Barnes & Benjamin, 1926 c g
Heimildir: i = ITIS, c = Catalogue of Life, g = GBIF, b = Bugguide.net

## Heimildir

## Viðbótar lesning
* 
* 
*
Úlfygla

**Úlfygla** (fræðiheiti *Eurois occulta*) er mölfluga af ygluætt. 

## Útbreiðsla
Norðlægar slóðir umhverfis norðurhvel: hún finnst í norður og mið-Evrópu, yfir norður Asíu og norðurhluta Norður-Ameríku. Á Íslandi hefur hún fundist á fáeinum stöðum á Suðurlandi, en einnig í Eyjafirði.

Lirfurnar nærast á ýmsum lyng- og runnagróðri.

## Heimildir
*Úlfygla - Eurois occulta  Náttúrufræðistofnun Íslands (skoðað í desember 2020)

## Tenglar
*Great Brocade at UK Moths
*Funet Taxonomy
*Lepiforum.de
*Vlindernet.nl
Eurois

***Eurois*** eru mölflugur af ygluætt.

Eftirfarandi tegundir teljast til hennar samkvæmt Catalogue of Life (flest eru þó ekki alveg staðfest: provisionally accepted name):

## Tilvísanir
Rhyacia

***Rhyacia*** er ættkvísl mölflugna af ygluætt.

## Tegundir
* *[[Rhyacia arenacea]]* (Hampson, 1907)
* *[[Rhyacia caradrinoides]]* (Staudinger, 1896)
* *[[Rhyacia clemens]]* (Smith, 1890)
* *[[Rhyacia electra]]* (Staudinger, 1888)
* *[[Rhyacia helvetina]]* (Boisduval, 1833)
* *[[Rhyacia junonia]]* (Staudinger, 1881)
* *[[Rhyacia ledereri]]* (Erschoff, 1870)
* *[[Rhyacia lucipeta]]* ([Schiffermüller], 1775)
* *[[Rhyacia nyctymerides]]* (O. Bang-Haas, 1922)
* *[[Rhyacia nyctymerina]]* (Staudinger, 1888)
* *[[Rhyacia quadrangula]]* (Zetterstedt, 1839) - Gráygla
* *[[Rhyacia simulans]]* (Hufnagel, 1766)

## Heimildir
*Natural History Museum Lepidoptera genus database
*Rhyacia at funet

## Tilvísanir
Íslenski dansflokkurinn

**Íslenski dansflokkurinn** er íslenskur listdanshópur atvinnudansara sem var stofnaður 1. maí árið 1973, en varð sjálfstæð opinber stofnun árið 1992. 

Frumkvæði að stofnun Íslenska dansflokksins kom frá Þjóðleikhúsinu og þar fékk dansflokkurinn fljótlega aðstöðu þótt fyrsta árið hafi hann verið til húsa í Félagsheimili Seltjarnarness. Íslenski dansflokkurinn starfaði undir sjálfstæðri stjórn en laut yfirstjórn Þjóðleikhússtjóra þar til flokkurinn varð að sjálfstæðri opinberri stofnun árið 1992. Í upphafi voru 12 dansarar í flokknum og var fyrsti stjórnandi hans Bretinn Alan Carter, en hann starfaði með flokknum í tvö ár. 

Fyrsti íslenski listdansstjórinn var Nanna Ólafsdóttir en hún gegndi starfinu frá 1980 til 1987.

Árið 1996 urðu töluverðar breytingar innan dansflokksins. Hann fékk aðstöðu í húsnæði Borgarleikhússins og listræn stefnubreyting varð undir stjórn Katrínar Hall listdansstjóra þegar ákveðið var að flokkurinn myndi einbeita sér að nútímadansi, fremur en ballett. 

Núverandi listdansstjóri Íslenska dansflokksins er Lovísa Ósk Gunnarsdóttir.
## Tilvísanir

## Tenglar
* Vefur Íslenska dansflokksins
Disney's America

**Disney‘s America** var fyrirhugaður skemmtigarður með sögulegu ívafi sem Walt Disney samsteypan ætlaði að byggja í grennd við Washington-borg í Bandaríkjunum á 10. áratugnum. Í nóvember árið 1993 tilkynnti Michael Eisner, forstjóri að The Walt Disney Company, að þau myndu opna þriðja Disney-skemmtigarðinn í Bandaríkjunum og hann ætti að sýna fjölbreytni, kraft og nýbreytni  þjóðarinnar. Skemmtigarðinum átti að vera skipt niður í 9 svæði og átti hvert þeirra að vera í anda þýðingarmikils tímabils í bandarískri sögu. Harkalegar deilur sköpuðust um hvernig ætti að draga upp mynd af sögunni og eftir mánaðarlangar deilur hætti Disney við að byggja skemmtigarðinn.

## Forsaga og sögustríðin
Á síðari hluta 20. aldar jókst áhugi sögu í Bandaríkjunum. Ættfræðirannsóknir urðu vinsælli, aðsókn að söfnum og minnisvörðum urðu meiri og sjónvarpsstöðvar fóru að framleiða meira af sagnfræðilegu efni, ekki síst um seinni heimsstyrjöldina og Hitler.

The Walt Disney Company sáu sér leik á borði og tilkynntu árið 1993 að þau myndu reisa stóran skemmtigarð tileinkaðan bandarískri sögu. Skemmtigarðurinn átti að vera í bland alvarlegur og skemmtilegur. Michael Eisner, forstjóri Disney, undirstrikaði alvarleikann með því að segjast ætla að sýna þrælastríðið með allri þeirri kynþáttabaráttu sem þar átti sér stað og jafnvel einnig Víetnamstríðið. Um þetta var harkalega deilt og vegna mikillar vantrúar á verkefninu, bæði um sagnfræðilega túlkun og umhverfisáhrif á staðnum, þá hætti Disney við að reisa garðinn. Málið varð hluti af stærri deilum um hvernig ætti að skrifa sögu Bandaríkjanna, svokölluðum sögustríðum. Uppnámið sem Disney olli sýndi að þó svo að Bandaríkjamenn hefðu mikinn áhuga á sögu Bandaríkjanna, þá voru þeir innilega ósammála um hvernig ætti að setja hana fram.

## Tilvísanir
Maraþon (bær)

**Maraþon** er bær á Grikklandi. Bærinn er þekktastur fyrir orrustuna við Maraþon sem átti sér stað árið 490 f.Kr. og var háð milli Forn-Grikkja og Persa, þar sem þeir fyrrnefndu sigruðu.

## Maraþonhlaup

Samkvæmt þjóðsögunni var það boðberi að nafni Pheidippides sem hljóp þá 42 km frá Maraþon til Aþenu til að segja frá sigri Forn-Grikkja. Þegar hann kom til Aþenu hrópaði hann *nenikikamen!* - "*við unnum!*", og féll við það dauður. Þegar Ólympíuleikarnir voru teknir upp á nýjan leik árið 1896, var tilsvarandi keppnisgrein sett á fót, og sá sem vann í fyrsta skiptið var gríski vatnsberinn Spyridon Louis.
## Bæjarfélag
Núverandi bæjarfélag með nafnið Maraþon varð til árið 2011 þegar fjögur bæjarfélög sameinuðust:

* Grammatiko
* Marathon
* Nea Makri
* Varnavas

## Mannfjöldi

Aðrir bæjir innan bæjarfélagsmarkanna eru Agios Panteleimonas (1.591 íbúi), Kato Souli (2.142), Vranas (1.082), Avra (191), Vothon (177), Ano Souli (232) og Schinias (262).

## Áhugaverðir staðir

* Stór grafhaugur var byggður yfir hinu föllnu Aþeninga / Grikki. Er haugur þessi varðveittur og umlukinn garði.
* Útvarpsmastur til samskipta við skip í þorpinu Kato Souli er 250 m hátt, og er Grikklands hæsta mannvirki.

## Tilvísanir
Václav Jan Staněk

**Václav Jan Staněk** (1907–1983) var tékkneskur náttúrufræðingur (dýrafræðingur, sveppafræðingur og grasafræðingur). Hann var einnig dýragarðsstjóri, ljósmyndari, kvikmyndagerðarmaður og rithöfundur. Meðal rita eftir hann er alfræðirit um skordýr sem var birt á Íslandi sem Stóra skordýrabók Fjölva í þýðingu Þorsteins Thorarensens. Kvikmyndir eftir hann munu vera yfir 30 talsins, stuttar og meðallangar.

Sérstakt áhugamál hans voru sveppir, ekki síst ættkvíslin Geastrum og fékk hann eintök til greiningar langt að úr heiminum, jafnvel frá Ástralíu.

## Helstu ritverk

* *S kamerou za zvěří našich lesů* (1940) *(Með myndavél á eftir villibráð)*
* *S kamerou za zvěří na našich vodách* (1941) (Með myndavél á eftir fiskum í vötnum okkar)
* *Fotografie ze světa zvířat* (1947) (Ljósmyndir úr heimi dýranna) 
* *O lvíčku Simbovi* (1943)  (Um ljónið Simbovi)
* *Krásy přírody: S kamerou za krásami z mořských hlubin* (díl I., 1948) *(The beauties of nature: With a camera behind the beauties of the depths of the sea)*
* *Krásy přírody: S kamerou za krásami matky Země* (díl II., 1949) *(The beauties of nature: With a camera behind the beauties of Mother Earth)*
* *Krásy přírody: S kamerou za zvířaty kolem člověka* (díl III., 1950) (*The beauties of nature: With a camera behind the animals around man)*
* *Zvířata a voda* (1960)  (Dýr og vatn)
* *Velký obrazový atlas zvířat* (1965)  (*Stóri myndaatlas dýranna)*
* *Velký obrazový atlas hmyzu* (1970) - á íslensku: Stóra skordýrabók Fjölva (1974)

Bækur hans hafa verið gefnar út af ýmsum útgefendum og á nokkrum tungumálum.
Mynd:Velký obrazový atlas zvířat 1973.jpg|*Velký obrazový atlas zvířat*, 1973, 
Mynd:Velký obrazový atlas hmyzu 1970.jpg|*Velký obrazový atlas hmyzu*, 1970
Mynd:Krásy přírody 1. dil - 1948.jpg|*Krásy přírody*, 1. bók, 1948, 
Mynd:Krásy přírody 2. dil - 1949.jpg|*Krásy přírody*, 2. díl, 1949, 
Mynd:O lvíčku Simbovi 1943.jpg|*O lvíčku Simbovi*, 1943 
Mynd:S kamerou za zvěří našich lesů.jpg|*S kamerou za zvěří našich lesů*, 1940


### Kvikmyndir:

* Dr. V. J. Staněk
* Kolébky v rákosí
* Medvědi v Jelením příkopě
* Díváme se do vody
* Neviditelný život
* Z ptačího světa
* Pták roháč
* Živé zkameněliny
* Do země ledovců - Island
* Tatry
* Život v lese
* Píseň lesa
* Zvěř lužního lesa
* Nevíme přesně název filmu
* Kvítí z Čech
* Svět podivných zvířat
* Výři
* Vodníkova zahrada
* Volavky ve Velkém Tisém
* Příběh z rákosiny
* Na bílých křídlech
* Záběry z natáčení

## Tilvísanir
Múlaþing

**Múlaþing** er sveitarfélag á Austurlandi sem varð til árið 2020 við sameiningu Borgarfjarðarhrepps, Djúpavogshrepps, Fljótsdalshéraðs og Seyðisfjarðarkaupstaðar.

Það er næststærsta sveitarfélag landsins; 10.671 ferkílómetrar að flatarmáli sem er rúm 10% af flatarmáli Íslands. Það var stærsta sveitarfélagið í rúm 2 ár, frá 2020 til 2022, eða þar til Þingeyjarsveit sameinaðist Skútustaðahreppi.

Kosið var um sameiningu sveitarfélaganna 26. október 2019 og Sigurður Ingi Jóhannsson samgöngu- og sveitarstjórnarráðherra staðfesti sameininguna 14. febrúar 2020. Nafnakönnun vegna nýs nafns á sveitarfélaginu fór fram 27. júní 2020 og varð Múlaþing hlutskarpast. Sveitarstjórn samþykkti svo nafnið formlega 14. október 2020.

## Úrslit sameiningarkosninga

## Tilvísanir

## Tenglar

* Heimasíða Múlaþings
Svanfríður Jónasdóttir

**Svanfríður Inga Jónasdóttir** (f. 10. nóvember 1951) er íslenskur kennari, fyrrverandi alþingismaður og bæjarstjóri í Dalvíkurbyggð. 

Hún fæddist í Keflavík og foreldrar hennar voru Jónas Sigurbjörnsson (1928 - 1955) vélstjóri og kona hans Elín Jakobsdóttir (1932 - 1996) verkakona. Eiginmaður Svanfríðar er Jóhann Antonsson viðskiptafræðingur og á hún þrjá syni.

## Ævi og störf
Svanfríður lauk kennaraprófi frá Kennaraskóla Íslands árið 1972 og stúdentsprófi frá sama skóla ári síðar. Hún lauk diploma námi frá Kennaraháskóla Íslands árið 2004, mastersnámi í kennslufræðum frá sama skóla árið 2005 og nam hagnýta jafnréttisfræði við Háskóla Íslands árið 2014. Hún var kennari við Grunnskólann í Dalvík frá 1974-1988 og 1991-1995 og aðstoðarskólastjóri við sama skóla 1992-1993. Hún stofnaði saumaverkstæðið Gerplu á Dalvík árið 1986 og tók þátt í rekstri þess til 1988. Svanfríður var aðstoðarmaður Ólafs Ragnars Grímssonar fjármálaráðherra frá 1988-1991, var varaformaður Alþýðubandalagsins frá 1987-1989 og tók tvisvar sæti á þingi sem varaþingmaður flokksins árin 1984 og 1990. Svanfríður var bæjarfulltrúi á Dalvík frá 1982-1990 og 1994-1998.

Árið 1995 var hún kosin á þing fyrir Þjóðvaka í Norðurlandskjördæmi eystra en gekk síðar til liðs við Samfylkinguna. Hún sat á þingi til ársins 2003. Að lokinni þingmennsku tók hún þátt í uppbyggingu námsvers á Dalvík á árunum 2004-2006, var blaðamaður frá 2005-2006 og bæjarstjóri/sveitarstjóri í Dalvíkurbyggð 2006-2014. Árið 2015 stofnaði hún ráðgjafafyrirtækið Ráðrík ehf. 

Svanfríður hlaut riddarakross Hinnar íslensku fálkaorðu fyrir störf að sveitarstjórnarmálum árið 2014.

## Tilvísanir
Anna Ólafsdóttir Björnsson

**Anna Ólafsdóttir Björnsson** (f. 4. júní 1952) er íslenskur sagnfræðingur,  tölvunarfræðingur, myndlistakona og fyrrverandi alþingismaður. 

## Ævi og störf
Hún er fædd í Reykjavík og foreldrar hennar voru Ólafur Sveinsson Björnsson (1919-1968) lögfræðingur, sonur Sveins Björnssonar forseta Íslands, og Þórunn Árnadóttir (1929-2020) mynd- og handmenntakennari. Maður Önnu er Ari Sigurðsson forstjóri og eiga þau tvö börn. 

Anna lauk stúdentsprófi frá Menntaskólanum í Reykjavík árið 1972, BA-prófi í sagnfræði og almennri bókmenntasögu frá Háskóla Íslands árið 1978 og cand. mag. í sagnfræði frá sama skóla árið 1985. Hún stundaði nám við Myndlista- og handíðaskóla Íslands 1972-1974 og við Myndlistaskólann í Reykjavík 1980-1988. Árið 2008 lauk hún meistaragráðu í tölvunarfræði frá Háskóla Íslands.

Anna kenndi við Garðaskóla í Garðabæ frá 1976-1977, var blaðamaður á Vikunni 1980-1985 og lausráðinn blaðamaður 1985-1989. 

Hún var alþingismaður fyrir Kvennalistann í Reykjaneskjördæmi frá 1989-1995. Árin 1995-2001 fékkst hún við sagnfræðirannsóknir og -skrif, blaðamennsku og þáttagerð í útvarpi og frá 2001-2018 og aftur frá ársbyrjun 2022 starfaði hún við hugbúnaðargerð.

Hún var í hreppsnefnd Bessastaðahrepps 1986-1989, var formaður Vímulausrar æsku frá 1998-2006 og frá 1999-2000 var hún formaður Samstöðu um óháð Ísland. 

Eftir Önnu liggja nokkrar bækur og fræðirit, t.d. er hún höfundur bókanna *Álftaness saga* (1996), *Tölvuvæðing í hálfa öld* (2018) og glæpasögunnar *Mannavillt* (2021) og *Óvissu* (2022). 

Hún hefur einnig haldið allmargar myndlistasýningar og tekið þátt í samsýningum. Hún fékk 2. verðlaun fyrir verk sitt á alþjóðlegri vatnslitahátíð IWS (International Watercolor Society) í Cordóba á Spáni 2023. 

Anna var á meðal stofnenda Vinstri hreyfingarinnar - grænt framboð og var um tíma formaður Félags vinstri grænna á Álftanesi og var ennfremur á meðal frambjóðenda í forvali flokksins í Reykjavík fyrir alþingiskosningarnar árið 2009 og varaþingmaður flokksins 2009-2013. 

Vefsíða: http://www.annabjo.myportfolio.com 

## Tilvísanir
Basra

**Basra** er næststærsta borgin í Írak. Er staðsett um 550 kílómetra suðaustur af Bagdad, og 55 km frá Persaflóanum. Íbúatala er um 1,3 milljónir (2018).
Basra liggur við fljótið Shatt al-Arab og er mikilvægasta hafnarborg landsins.

Borgin var stofnuð af Aröbum á 7. öld með landvinningum islamista meðfram helsta verslunarslóðanum milli Miðjarðarhafs og Austurlanda.

Meirihluti íbúa eru sítar og var hún miðstöð blóðugrar niðurkæfðrar uppreisnar gegn stjórn Saddam Hússein árið 1991.
  
## Tilvísanir
Kírúndí

**Kírúndí** er bantú-mál talað einkum í Búrúndí þar sem það er talað af 97 % fólksins, ennfremur á nálægum svæðum í Rúanda, Tansaníu, Kongó og Úganda, og er áætlaður mælendafjöldi 12,5 milljónir..

## Tilvísanir
Kristín Rós Hákonardóttir

**Kristín Rós Hákonardóttir** (f. 18. júlí 1973) er íslenskur kennari og afrekskona í sundi. Kristín Rós er ein mesta afrekskona íslenskra íþrótta en hún var afar sigursæl á sundferli sínum og vann til fjölda gullverðlauna á Olympíumótum fatlaðra. 

Hún fæddist í Reykjavík og ólst upp í Breiðholti. Foreldrar hennar eru Hákon Magnússon (f. 1933) skipstjóri og Rósa Sigurðardóttir (f. 1941) húsmóðir. Kristín Rós á tvö börn fædd 2010 og 2012. 

Kristín Rós lauk stúdentsprófi frá Fjölbrautaskólanum í Breiðholti árið 1995, BA-gráðu í grafískri hönnun frá Listaháskóla Íslands árið 2002 og kennsluréttindanámi frá sama skóla árið 2004. Hún hefur starfað sem grunnskólakennari, sundþjálfari og verið kennari á sundnámskeiðum.

Sundferill hennar hófst þegar hún var sjö ára gömul er hún byrjaði að æfa sund þrisvar í viku hjá Íþróttafélagi fatlaðra. Hún keppti á fimm heimsmeistaramótum og fimm Ólympíumótum og setti samtals sextíu heimsmet og níu Ólympíumótsmet. Hún vann til 12 ólympíuverðlauna, þar af 5 gull, 2 silfur og 5 brons. 

Kristín Rós hefur hlotið fjölmargar viðurkenningar fyrir sundafrek sín, m.a. var hún valin íþróttamaður ársins hjá Íþróttasambandi fatlaðra tólf ár í röð, fyrst árið 1995 og síðast árið 2006, er hún lauk keppnisferli sínum. Hún hlaut viðurkenningu frá Eurosport árið 2004 fyrir framúrskarandi árangur og var fyrsti íslenski íþróttamaðurinn til að hljóta þá viðurkenningu og einnig fyrsti íþróttamaður í heimi úr röðum fatlaðra. Hún var sæmd riddarakrossi Hinnar íslensku fálkaorðu árið 2008 og var útnefnd í Heiðurshöll ÍSÍ árið 2013. 

## Tilvísanir
Matthias D. Day

Landsvæðin við Halifax-ánna í Flórída var að mestu notað til akuryrkju þar til þau voru flest brend af Seminole-Indjánum 1835, og eftir það lá svæðið að mestu tómt þar til eftir þrælastríðið, fyrir utan verkamenn sem komu að vetrinum til að höggva tré til skipasmíði.

Eftir þrælastríðið komu til svæðisins innflitjendur norðan frá. Matthias Day frá Mansfield, Ohio -- sem aflaði sér tekna með því að selja tæki í sykurmillur og allmenn tól til sveitastarfa, kom til svæðisins 1871 og keypti 2 145 ekrur af því sem þá var kallað Samuel Williams Plantation fyrir 8000 dollara.

Day tók með sér 14 verkamenn þar með talinn frænda sinn, Calvin Day, og sögunarmillu.

Byggðu þeir hótel á tveimur hæðum og kallaði Day hótel þetta Colony House eða Nýlenduhúsið en húsið var ófullklárað því þá vantaði þakefni vegna þess að eitthvað fór úrskeiðis í sendingu.

Í staðin fyrir þakefni settu þeir greinar af palmettó-trénu sem þak og kölluðu Palmetto House, og var það fyrsta húsið í Daytona.

Tuttugu hús höfðu verið byggð 1873, auk eins almenns verslunarhúss og pósthúss.

Day, hins vegar, tókst ekki ætlunarverk sitt.  Sala á húsunum gekk treglega og hann varð gjaldþrota á lánunum og sneri til baka til Ohio.  Landsvæðið var tekið upp og selt til annarra fjárfesta.

Um hádegisbil July 26, 1876, komu saman 25 bæjarbúar við verslun William Jackson á horni Orange Avenue & Beach Street og stofnuðu bæjarfélag og ákváðu að nefna það eftir Day.

Sonur Day Matthias W. Day, hlaut nokkurn veg innan hersins, hlaut æðstu viðurkenningu hans (the Medal of Honor) fyrir þjónustu í Apache-stríðinu á seinni helmingi 19. aldar.

## Heimildir
*July 26, 1876: Daytona incorporated, named after founder Matthias Day
Geastrum

***Jarðstjörnur*** (fræðiheiti *Geastrum*) er ættkvísl sveppa sem er oftast með kúlulaga sveppaldin sem opnast með stjörnulaga flipum. 

## Tegundir samkvæmt [[Catalogue of Life]]

* *[[Geastrum affinis]]*
* *[[Geastrum arenarium]]*
* *[[Geastrum australis]]*
* *[[Geastrum berkeleyi]]*
* *[[Geastrum campestre]]*
* *[[Geastrum clelandii]]*
* *[[Geastrum corollinum]]*
* *[[Geastrum coronatum]]*
* *[[Geastrum drummondii]]*
* *[[Geastrum elegans]]*
* *[[Geastrum fenestratum]]*
* *[[Geastrum fimbriatum]]*
* *[[Geastrum floriforme]]*
* *[[Geastrum fornicatum]]*
* *[[Geastrum hariotii]]*
* *[[Geastrum lageniforme]]*
* *[[Geastrum lilloi]]*
* *[[Geastrum limbatum]]*
* *[[Geastrum melanocephalum]]*
* *[[Geastrum minimum]]*
* *[[Geastrum mirabile]]*
* *[[Geastrum pectinatum]]*
* *[[Geastrum pedicellatum]]*
* *[[Geastrum pouzarii]]*
* *[[Geastrum quadrifidum]]*
* *[[Geastrum rufescens]]*
* *[[Geastrum saccatum]]*
* *[[Geastrum schmidelii]]*
* *[[Geastrum setiferum]]*
* *[[Geastrum simulans]]*
* *[[Geastrum smardae]]*
* *[[Geastrum striatum]]*
* *[[Geastrum subiculosum]]*
* *[[Geastrum triplex]]*
* *[[Geastrum umbilicatus]]*
* *[[Geastrum velutinum]]*

## Myndir


File:2011-12-28 15-43-57-champignon.jpg
File:Britannica Earth-star.jpg
File:Brockhaus and Efron Encyclopedic Dictionary b11 168-2.jpg
File:Earthstar (2154568109).jpg
File:Earthstar.JPG
File:Erdstern (Gaestrum) - Dreierkolonie.jpg


## Tilvísanir
Geastrum smardae

***Geastrum smardae***  er tegund sveppa sem með kúlulaga sveppaldin sem opnast með stjörnulaga flipum. 

## Tilvísanir
Sýslur í Suður-Karólínu

**[[Sýslur í Bandaríkjunum|Sýslur]] í [[Suður-Karólína|Suður-Karólínu]]** eru 46 talsins.

## Listi

## Tilvísanir
Sýslur í Norður-Karólínu

**[[Sýslur í Bandaríkjunum|Sýslur]] í [[Norður-Karólína|Norður-Karólínu]]** eru 100 talsins.

## Listi

## Tilvísanir
Phytomyza cytisi

***Phytomyza cytisi*** er flugutegund sem verpir á blöð belgjurta, aðallega gullregns (Laburnum), einstaka sinnum fundin á Cytisus. Lirfurnar bora sig inn í blöðin og éta upp innanfrá. Tegundinni var fyrst lýst af Carl Gustav Alexander Brischke 1881.

Tegundin finnst aðallega um miðja Evrópu. 

## Tilvísanir

*Gengið um göturnar á blómgunartíma gullregns PDF - Bændablaðið bls 60
Listi yfir íslenskar söngkonur

Eftirfarandi er **listi yfir íslenskar söngkonur**. Listinn er ekki tæmandi en er myndaður út frá ýmsum atriðum, s.s. útgefnu efni og almennri virkni og framleiðslu; vinsældum og frægð; og menntun og hæfileikum.
Jordan Henderson

**Jordan Brian Henderson** (fæddur 17. júní 1990) er enskur knattspyrnumaður sem spilar fyrir félagið Brentford FC og enska landsliðinu.

Henderson var 12 ár hjá Liverpool og vann þar alla titla sem hægt var að vinna.

## Titlar
;Liverpool
* Enski deildabikarinn: 2011/12
* Meistaradeild Evrópu: 2018/19
* Evrópski ofurbikarinn (1): 2019
* **HM Félagsliða** (1): 2019
* Enska úrvalsdeildin (1): 2019/20

;Einstaklingsverðlaun
* Ungi leikmaður ársins hjá Liverpool: 2011–12
* Ungi leikmaður ársins hjá Sunderland: 2009–10, 2010–11
FK Staiceles Bebri

**FK Staiceles Bebri** er Lettneskt knattspyrnufélag með aðsetur í bænum Staicele. Félagið leikur í næst efstu deild Lettlands sem heitir *Latvijas Pirmā līga, 1. līga*.

## Tenglar
* Heimasíða félagsins
FK Liepāja

*FK Liepāja/Mogo * er Lettneskt knattspyrnufélag, stofnað árið 2014, með aðsetur í Liepāja. Félagið leikur í lettnesku úrvalsdeildinni sem heitir **Virslīga**.

## Árangur

## Tilvísanir

## Tenglar
* Heimasíða félagsins
Mikheil Saakashvili

**Mikheil Saakashvili** (f. 21. desember, 1967) er georgískur og úkraínskur stjórnmálamaður sem var forseti Georgíu á árunum 2004-2007 og 2008-2013.

Saakashvili var einn af leiðtogum rósabyltingarinnar, friðsamlegrar mótmælahreyfingar sem leiddi til þess að forsetinn Eduard Sjevardnadse hrökklaðist frá völdum í lok 2003. Saakashvili var í kjölfarið kjörinn forseti Georgíu. Í stjórnartíð Saakashvili árið 2008 háði Georgía stutt stríð gegn Rússlandi sem leiddi til þess að Georgíumenn glötuðu öllum yfirráðum í Abkasíu og Suður-Ossetíu.

Saakashvili yfirgaf Georgíu eftir að hann lét af forsetaembætti árið 2013. Stuttu eftir að hann fór frá landinu var hann sakfelldur fyrir spillingu en hann hefur ætíð neitað sök og hefur haldið því fram að dómurinn sé hluti af pólitískum ofsóknum gegn sér. Árið 2015 afsalaði Saakashvili sér georgískum ríkisborgararétti þegar hann tók til skamms tíma við embætti sveitarstjóra í Odesa í Úkraínu.

Í október 2021 sneri Saakashvili aftur til Georgíu til þess að styðja stjórnarandstöðuna gegn ríkisstjórn Georgíska draumsins en var umsvifalaust handtekinn.

## Tilvísanir
Bríet (söngkona)

**Bríet Ísis Elfar** (f. 22. mars 1999), þekkt sem einfaldlega **Bríet**, er íslensk tónlistarkona. Meðal þekktra laga hennar eru „Esjan“,** „Feimin(n)“, „Rólegur kúreki“, „Sólblóm“, „Fimm“, „Djúp sár gróa hægt“ og „Flugdreki“.

## Ævi
Bríet fæddist í Reykjavík; foreldrar hennar eru Benedikt Elfar og Ás­rún Laila Awad, en móðurafi hennar Ómar Ahmed Hafez Awad er af egypskum uppruna og flutti til Íslands árið 1965. Bríet stundaði nám við Laugarlækjarskóla og fór svo í Menntaskólann við Hamrahlíð.

Fyrsta lagið hennar, „In Too Deep“, kom út 2018.

Platan *Kveðja, Bríet* kom út árið 2020. Öll lög af þeirri plötu náðu inn á Topp 10 lista Spotify á Íslandi.

## Útgefið efni
### Breiðskífur
* *22.03.99* (2018)
* *Kveðja, Bríet* (2020)

### Smáskífur
* „In Too Deep“ (2018)
* „Feimin(n)“ (2018)
* „Hata að hafa þig ekki hér“ (Samsung Sessjón) (2018)
* „Carousel“ (feat. Steinar) (2018)
* „Dino“ (2019)
* „Day Drinking“ (2019)
* „Esjan“ (2020)
* „Heyrðu mig“ (2020)

### Sem meðflytjandi
* Friðrik Dór & Bríet - „Hata að hafa þig ekki hér“ (2018)
* Bubbi Morthens - „Ástrós“ (feat. Bríet) (2021) https://open.spotify.com/album/4qsUrTAEV0xpzuy3dpX6tr https://www.dv.is/fokus/2021/3/4/briet-og-bubbi-sameina-krafta-sina-nyju-lagi/

## Tilvísanir
FK Baltika

**FK Baltika** er knattspyrnufélag  frá Kaliningrad í Rússlandi.Þeir spila núna í næstefstu deild Rússlands.

## Tenglar
* FK Baltika
Otto Bumbel

**Pedro Otto Bumbel** (6. júlí 1914 - 2. ágúst 1998) var brasilískur knattspyrnuþjálfari. 

Otto Mumbel hóf þjálfunarferil aðeins 23 ára að aldri eftir skammvinnan knattspyrnuferil hjá Flamengo og Corinthians. Eftir að hafa stýrt nokkrum brasilískum félagsliðum frá 1937-50 lá leið Mumbel til Mið-Ameríku. Þar stýrði hann bæði félagsliðum og landsliðum í Kosta Ríka, Gvatemala og El Salvador næstu misserin.

Frá 1956 til 1979 stýrði Bumbel tólf spænskum og portúgölskum félagsliðum, sumum oftar en einu sinni. Þeirra á meðal var Atlético Madrid en undir hans stjórn varð félagið bikarmeistari leiktíðina 1964-65.
Ellen Kristjánsdóttir

**Ellen Rósalind Kristjánsdóttir** (f. 8. maí 1959) er íslensk söngkona. 

Ellen fæddist í San Francisco í Kaliforninu í Bandaríkjunum og þar ólst hún upp fyrstu sex árin. Foreldrar hennar voru Kristján Ingi Einarsson (1922-1977) byggingatæknifræðingur og myndlistamaður og Sigríður Ágústa Söebech (1922-2003) bankastarfsmaður. Maki Ellenar er Eyþór Gunnarsson tónlistarmaður og eiga þau fjögur börn. Börnin tóku þátt í Söngvakeppni evrópskra sjónvarpsstöðva árið 2022 undir nafninu Systur.

Ellen hóf söngferil sinn í hljómsveitinni Tivolí. Hún hélt til Bandaríkjanna þegar hún var 17 ára gömul og dvaldist þar í nokkur ár. Þegar hún fluttist aftur til Íslands hóf hún að syngja með hljómsveitunum Mannakorn og Ljósin í bænum. Síðar söng hún með Borgardætrum og hefur einnig sungið talsvert með bróður sínum, Kristjáni Kristjánssyni KK. 

Eitt þekktasta lagið sem Ellen hefur sungið er *When I think of angels* sem bróðir hennar, tónlistarmaðurinn KK samdi um systur þeirra sem lést um aldur fram í bílslysi. 

## Plötur

* *Sálmar* (2004)
* *Draumey* (2009)
* *Let Me Be There* (2017)

## Tilvísanir
Robbie Fowler

**Robbie Bernard Fowler** (fæddur 9. april 1975) er enskur fyrrverandi knattspyrnumaður sem spilaði sem framherji fyrir Liverpool FC, Leeds United, Manchester City, og fleiri lið sem og í enska landsliðinu. 

Fowler er næstmarkahæsti leikmaður Liverpool í ensku úrvalsdeildinni á eftir Mohamed Salah.
JDFS Alberts

**Jura Docenko Futbola Skola Alberts**, oftast þekkt sem *JDFS Alberts* er lettneskt knattspyrnufélag með aðsetur í Ríga. Það spilar í 1. deild Lettlands sem heitir **1. līga**.

## Árangur í deild

## Tilvísanir

## Tenglar
* Heimasíða félagsins
FK Auda

*Futbola klubs Auda* er  Lettneskt knattspyrnufélag. Þeir eru með aðsetur í Ķekava sem er nálægt Ríga. Það spilar í *[[Lettneska úrvalsdeildin|Virslīga]]*.

## Árangur í Deild

## Tilvísanir

## Tenglar
* Heimasíða félagsins
Phytomyza ranunculi

***Phytomyza ranunculi*** er flugutegund í ættinni Agromyzidae. Hún finnst á norðurslóðum Evrasíu.

## Lífsferill

Víunum er verpt á plöntur af sóleyjaætt Ranunculaceae. Lirfurnar grafa sig í blöðin og mynda löng hvít göng með strengjum af saur. Þegar þær eru fullvaxnar fara þær úr göngunum.

Púpur lirfanna eru gráar eða brúnar. Fullorðnar flugur eru um 2 mm að lengd, mjög breytilegar að lit. Nokkur litarafbrigði eru með nafn, t.d. ljóst afbrigði (*P. ranunculi* var. *flava*) og dökk afbrigði (*P. ranunculi* var. *flavoscutellata* og var. *islandica*).

## Útbreiðsla
Tegundin er útbreidd um Evrópu.

## Sníkjutegundir
Lirfur *P. ranunculi* eru mjög í hættu fyrir sníkjum af öðrum skordýrategundum. Allt að 75% af öllum skoðuðum púpum hafa verið með sníkjudýr.

Sníkjudýr á þessari tegund eru meðal annars í yfirættunum Chalcidoidea og Ichneumonoidea:
**[[Chrysocharis idyia]]* (Walker, 1839)	
**[[Chrysocharis orbicularis]]* (Nees, 1834)	
**[[Chrysocharis pentheus]]* (Walker, 1839)	
**[[Chrysocharis pubicornis]]* (Zetterstedt, 1838)	
**[[Chrysocharis viridis]]* (Nees, 1934)	
**[[Pediobius metallicus]]* (Nees, 1834)	
**[[Cirrospilus vittatus]]* Walker, 1838	
**[[Diglyphus chabrias]]* (Walker, 1838)	
**[[Diglyphus isaea]]* (Walker, 1838)	
**[[Diglyphus minoeus]]* (Walker, 1838)	
**[[Diglyphus pusztensis]]* (Erdös and Novicky, 1951)	
**[[Hemiptarsenus ornatus]]* (Nees, 1834)	
**[[Hemiptarsenus unguicellus]]* (Zetterstedt, 1838)	
**[[Necremnus tidius]]* (Walker, 1839)	
**[[Pnigalio soemius]]* (Walker, 1839)	
**[[Miscogaster elegans]]* Walker, 1833	
**[[Miscogaster maculata]]* Walker, 1833	
**[[Stenomalina gracilis]]* (Walker, 1934)	
**[[Epiclerus panyas]]* (Walker, 1839)	
**[[Chorebus kama]]* (Nixon, 1945)	
**[[Coloneura stylata]]* Förster, 1862	
**[[Dacnusa areolaris]]* (Nees, 1811)	
**[[Dacnusa confinis]]* Ruthe, 1859	
**[[Dacnusa laeta]]* (Nixon, 1954)	
**[[Dacnusa laevipectus]]* Thomson, 1895	
**[[Dacnusa macrospila]]* (Haliday, 1839)	
**[[Dacnusa maculipes]]* Thomson, 1895	
**[[Dacnusa melicerta]]* (Nixon, 1954)	
**[[Dacnusa sibirica]]* Telenga, 1935	
**[[Dapsilarthra sylvia]]* (Haliday, 1839)	
**[[Exotela gilvipes]]* (Haliday, 1839)	
**[[Grammospila rufiventris]]* (Nees, 1812)	
**[[Colastes braconius]]* Haliday, 1833	
**[[Apodesmia posticatae]]* (Fischer, 1957)	
**[[Opius pallipes]]* Wesmael, 1835	
**[[Opius orbiculator]]* (Nees, 1811)

## Tilvísanir
Welland-skipaskurðurinn

**Welland skipaskurðurinn** er skipaskurður í fylkinu Ontario í Kanada. Hann er 43 km langur og tengir saman tvö af vötnunum miklu Ontaríóvatn og Erievatn og tengir þannig saman tvær vatnaleiðir,  St. Lawrence Seaway  og  Great Lakes Waterway. Welland-skipaskurðurinn gerir mögulegt fyrir stór skip að fara framhjá Níagara-fossunum. Það hafa verið byggðir fjórir skipaskurðir með þessu nafni, byrjað var á fyrsta skurðinum árið 1825. Um 3000 skip sem ferja um 40 milljónir tonna af varningi fara um Welland-skipaskurðinn á hverju ári.

## Tenglar
* Skurðir og skipastigar, Sjómannablaðið Víkingur - 1. Tölublað (01.02.2006)
* Vötnin miklu, Lesbók Morgunblaðsins, 13. tölublað (04.04.1987)
Charles F. Richter

**Charles Francis Richter** (26. apríl 1900, Hamilton, Ohio - 20. apríl 1985, Los Angeles) var bandarískur eðlisfræðingur og jarðskjálftafræðingur.

Hann er best þekktur fyrir að hafa sett saman (ásamt Beno Gutenberg) árið 1935 kvarðann sem nefndur er eftir honum, Richter-kvarðann, sem var áður notaður til að mæla styrk jarðskjálfta.
Tróndur Patursson

**Tróndur Sverri Patursson** (fæddur 1. mars 1944 í Kirkjubæ) er færeyskur listamaður, myndhöggvari, sæfari og ævintýramaður. Hann lærði list í Kaupmannahöfn og Osló. Árið 1976 slóst hann í för með ævintýramanninum og sagnfræðingnum Tim Severin yfir Atlantshaf á frumstæðum bát.

List hans prýðir ýmsar kirkjur í Færeyjum og hefur hann haldið sýningar um heiminn. Hringtorgið á Austureyjargöngunum sem opnuð voru 2020 er prýtt af list Trónds. Hann var heiðraður af Mentanarvirðisløn Landsins árið 2014.

## Tenglar
*Heimasíða
Lady Z

**Lady Z**, (Íslenska *Fröken Z*) er þriðja bókin í sjálfstæðri ritröð um Zorglúbb úr sagnaflokknum um Sval og Val, sem og dóttur hans á unglingsaldri. Höfundur hennar er listamaðurinn Munuera sem um tíma var aðalhöfundur Svals & Vals-bókaflokksins. Bókin kom út í Belgíu árið 2019, en hefur ekki verið þýdd á íslensku.

## Söguþráður
Sagan hefst í Graceland í Bandaríkjunum þar sem Zorglúbb og *Zandra* dóttir hans eru á ferðalagi. Hún gantast með það við föður sinn að hann þurfi að eignast kærustu, sem hann telur af og frá. Zandra er unnandi rokkkóngsins Elvis Presley, en Zorglúbb er með annað á prjónunum. Hann rænir líkamsleifum söngvarans og klónar hann fyrir rússneskan glæpaforingja sem dáir Elvis. Eftir að hafa þegið stórfé í greiðslu forðar Zorglúbb sér því hann veit sem er að klónuðu eftirmyndirnar eru óstöðugar. Þegar hinn nýskapaði Elvis breytist bókstaflega í graut hyggur Rússinn á hefndir.

Í höfuðstöðvum sínum heldur Zorglúbb áfram að þróa klónunartæknina. Hann gerir fjölmargar eftirmyndir af sjálfum sér, sem allar eru fremur misheppnaðar og ýkja upp einstaka þætti í fari fyrirmyndarinnar. Eitt klónið sker sig þó úr, því það reynist vera kvenútgáfa af Zorglúbb. Fröken Z, eins og þessi nýi kven-Zorglúbb er þegar nefnd, reynist mun betur heppnuð en karlklónin. Zorglúbb dregst að þessari kvenútgáfu af sér og þau bregða sér á stefnumót í Feneyjum sem útsendarar rússneska glæpamannsins spilla.

Fröken Z heldur á fund Rússans og segist ásæla höfuðstöðvar Zorglúbbs og lofar að útbúa herdeild af klónuðum Elvisum fyrir glæpaforingjann og hjálpa honum að koma Zorglúbb fyrir kattarnef. Við tekur blóðugur bardagi þar sem Zorglúbb beitir fyrir sig klónuðum risaeðlum. Það kviknar í höfuðstöðvunum og við það bráðna öll klónin, að Fröken Z einni undanskilinni. Hún og Rússinn skjóta Zorglúbb með köldu blóði og skilja hann eftir til að deyja.

Zandra er vitni að morðinu og verður miður sín, en uppgötvar að um sjónarspil er að ræða. Fröken Z lék tveimur skjöldum til þess að sannfæra glæpaforingjann um að hann hefði náð fram hefndum. Gefið er í skyn að samskiptum Zorglúbbs og Fröken Z sé ekki lokið.

## Fróðleiksmolar
* Í tveimur fyrstu bókum ritraðarinnar er táningsstúlkan Zandra aðalsöguhetjan, en í þessari sögu er hún í algjöru aukahlutverki á meðan Zorglúbb og Fröken Z bera uppi atburðarásina.

* Í sögulok kemur fram að Zorglúbb og Fröken Z eru hvergi nærri hætt tilraunum með að klóna manneskjur, heldur selja þau vellríkum Bandaríkjamanni eftirgerðir frægra tónlistarmanna á borð við Michael Jackson, Prince, Michael Jackson, Amy Winehouse, Freddie Mercury og Janis Joplin.
Rēzeknes FA

*Rēzeknes Futbola Akadēmija/Bērnu un jauniešu sporta skola* er lettneskt knattspyrnufélag með aðsetur í Rēzekne. Það spilar í 1. deild Lettlands sem heitir *1. līga*.

## Árangur í deild

## Tilvísanir

## Tenglar
* [ Heimasíða félagsins]
* SOCCERWAY
SK Babīte

**'SK Babīte** er lettneskt knattspyrnufélag með aðsetur í Babīte sem er nálægt Ríga þeir spila heimaleiki sína á Skonto Stadium í Ríga, það spilar í 1. deild Lettlands.

## Tengill
* Heimasíða félagsins
Þórshöfn (Miðnesi)

: *Fyrir þorpið á Norðausturlandi, sjá [[Þórshöfn (Langanesi)]].*

**Þórshöfn** er vík og fyrrum verslunarstaður nálægt Sandgerði á Reykjanesskaga. Þar fór mikil verslun fram við þýsk skip á 15. og 16. öld, verslun lagðist af vegna einokunarverslunarinnar en hófst þar aftur á 19. öld. Elsta heimild um Þórshöfn er frá 16. öld. 

Skipið Jamestown strandaði þar nærri 1881.

Við Þórshöfn eru engin mannvirki fyrir utan vörðu.

## Nálægir staðir

* Hafnir, byggðalag
* Stafnes, nes
* Básendar, fyrrum kaupstaður

## Tilvísanir
Arnar Þór Viðarsson

**Arnar Þór Viðarsson** er íslenskur knattspyrnuþjálfari og fyrrum knattspyrnumaður.

Á leikferli sínum spilaði hann fyrst með FH. Erlendis spilaði Arnar aðallega í Belgíu, með Lokeren og Cercle Brugge. Síðar var hann í þjálfarateymi þessara liða.

Arnar spilaði 52 landsleiki fyrir Ísland og skoraði 2 mörk. Hann fylgdi félaga sínum úr landsliðinu Eiði Smára Guðjohnsen í þjálfun á U21 liði Íslands árið 2019 og ári síðar stýrðu þeir A-landsliðinu saman. Hann þjálfaði landsliðið til vorsins 2023. Arnari var sagt upp en hann hafði aðeins unnið 6 leiki af 32 og 5 þeirra gegn Liechtenstein, Færeyjum og San Marínó. 

Arnar kemur úr fótboltafjölskyldu en Bjarni og  Davíð, bræður hans og Viðar Halldórsson faðir þeirra voru knattspyrnumenn.

## Tilvísanir
Larbi Benbarek

**Larbi Benbarek**, **Ben Barek** eða **Ben M'barek** (16. júní 1917 – 16. september 1992) var knattspyrnumaður frá Marokkó en með franskt ríkisfang sem varð fyrsta þeldökka stórstjarnan í evrópskri knattspyrnu. Hann lék við góðan orðstír í Frakklandi og Spáni áður en hann sneri aftur til heimalandsins, þar sem hann stýrði m.a. landsliðinu. Viðurnefni hans var *Svarta perlan*.

## Ævi og ferill
Benbarek fæddist í Casablanca sem þá tilheyrði Frakklandi. Hann hóf kornungur að leika með meistaraflokki og varð þegar eftirlæti áhorfenda. Tvítugur hélt hann til Frakklands og gekk til liðs við Olympique de Marseille árið 1938. Þar vakti hann þegar athygli fyrir tæknilega færni sína, en heimsstyrjöldin varð til þess að hann þurfti að snúa aftur til Marokkó þar sem hann lék til 1945.

Frá 1945-48 var hann í herbúðum franska liðsins Stade Français þar sem hann vann hug og hjörtu fótboltaáhugamanna. Hann varð fyrsti en fráleitt síðasti þeldökki knattspyrnumaðurinn til að fá viðurnefnið *Svarta perlan*. Á þær mundir lék Albert Guðmundsson í Frakklandi og léku íþróttafréttamenn sér að því að bera þá tvo saman og var Albert stundum kallaður *Hvíta perlan* til að undirstrika þann samanburð.

Spænska stórliðið Atlético Madrid fékk Benbarek til liðs við sig árið 1948 og lék þar næstu fimm árin. Með hann innanborðs varð félagið tvívegis Spánarmeistari. Frá Spáni hélt Benbarek á ný til Marseille og því næst aftur til Marokkó uns hann lagði skóna á hilluna árið 1956, nærri fertugur að aldri.

Benbarek lék þrjá landsleiki fyrir Marokkó fyrir tvítugt og svo sautján leiki fyrir Frakkland, þann síðasta árið 1954, þá 37 ára að aldri. Síðar átti hann eftir að stýra landsliði fósturjarðar sinnar í tvígang.

Árið 1998, sex árum eftir dauða Benbarek, var  honum veitt æðsta heiðursmerki sem FIFA veitir knattspyrnufólki.
Copa del Rey

**Copa del Rey** eða **spænski konungsbikarinn** er elsta knattspyrnukeppni Spánar sem enn er haldin, stofnuð árið 1903 á grunni Krýningarbikarsins sem keppt var um árið áður. Fram að stofnun spænsku deildarkeppninnar árið 1928 var Copa del Rey helsta knattspyrnukeppni Spánar. FC Barcelona er sigursælasta félagið í sögu keppninnar með 32 titla, Barcelona eru ríkjandi meistarar (2025). Athletic Bilbao hefur unnið bikarinn 24 sinnum og Real Madrid 20 sinnum. Sigurvegarar í Copa del Rey fá þátttökurétt í Evrópudeild UEFA.

## Saga og skipulag
Krýningarathöfn Alfons 13. Spánarkonungs árið 1902 varð hvati til þess að halda knattspyrnukeppni með félagsliðum víðs vegar að frá Spáni. Fimm lið tóku þátt og fór úrvalslið skipað leikmönnum frá Baskalandi með sigur af hólmi. Liðsmennirnir tengdust flestir Athletic Bilbao, sem lítur enn í dag svo á að um fullgildan bikarmeistaratitil hafi verið að ræða. Spænska knattspyrnusambandið er ekki á sama máli, heldur álítur að fyrst hafi verið keppt um *Konungsbikarinn* árið 1903, þegar Athletic Bilbao fór einnig með sigur af hólmi.

Keppnin hefur gengið undir ýmsum nöfnum í gegnum tíðina. Fyrstu tvö árin var hún kennd við borgarstjórnina í Madríd. Frá 1905-32 bar hún nafn Alfons 13. og í tíð spænska lýðveldisins nefndist hún *Forsetabikarinn*. Eftir valdatöku Fransisco Franco nefndist hún *Copa del Generalísimo*, en frá lokum einræðisins árið 1975 hefur núverandi nafn verið notað.

Athletic Bilbao varð árið 1904 eina liðið í sögunni til að verða meistari án þess að keppa í úrslitaleik, þegar Espanyol mætti ekki til leiks í úrslitum. Árin 1910 og 1913 kom upp klofningur í knattspyrnusambandinu sem varð til þess að tvær keppnir voru haldnar í samkeppni hvor við aðra. Leiktíðina 1937-38 héldu félög á svæði lýðveldissinna í spænsku borgarastyrjöldinni sína eigin keppni, Copa de la España Libre, sem lauk með sigri Levante FC. Stuðningsmenn félagsins líta á þetta sem fullgildan bikarmeistaratitil, sinn eina í sögunni, en knattspyrnuyfirvöld hafa ekki fallist á þá túlkun.

Áður en La Liga kom til sögunnar var litið á sigurvegara bikarkeppninnar sem Spánarmeistara. Forkeppnir voru haldar í einstökum héröðum með ólíku keppnisfyrirkomulagi frá ári til árs, þar sem jafnvel var keppt í riðlum. Til ársins 1990 fengu varalið félaga að taka þátt í keppninni. Um árabil var fjöldi kappliða bundinn við 83, en frá 2019 hafa lið úr fimmta þrepi spænsku deildarkeppninnar verið meðal þátttökuliða og keppnisliðin því verið 125.

## Titlar eftir félögum
Real Unión

**Real Unión Club de Irún, S.A.D.** eða **Real Unión** er spænskt knattspyrnufélag sem stofnað var árið 1915 í bænum Irún í Baskalandi. Það var eitt af sterkari félögum Spánar á öðrum og þriðja áratugnum og var meðal stofnenda La Liga en hefur í seinni tíð verið í neðri deildunum. 

## Saga

Félagið var stofnað við samruna tveggja knattspyrnuliða í Irún, *Irún Sporting Club* og *Racing Club de Irún*, það síðarnefnda hafði orðið bikarmeistari árið 1913 eftir sigur á Athletic Bilbao í endurteknum úrslitaleik. Hið sameinaða félag tók í fyrstu upp nafnið *Unión Club Irún* en breytti því eftir að Alfons 13. Spánarkonungur gaf því konunglega stöðu.

Árin 1918 og 1924 varð félagið bikarmeistari á ný, í bæði skipin eftir sigra á Real Madrid í úrslitum. Seinni titillinn vannst undir stjórn enska knattspyrnuþjálfarans Steve Bloomer. Fjórði og síðasti bikarmeistaratitillinn kom árið 1927, þar sem mótherjarnir í úrslitum voru Arenas Club de Getxo í eina hreina baskneska úrslitaleiknum í sögu keppninnar sem ekki hefur innihaldið Athletic Bilbao.

Þegar La Liga var stofnuð árið 1928 var Real Unión meðal keppnisliða. Félagið náði hæst sjötta sæti af tíu og hafnaði á botninum á sínu fjórða keppnistímabili. Það hefur aldrei aftur komist í efstu deild á Spáni og varið mestum tíma í þriðju og fjórðu efstu deild. Frá árinu 1942 hefur Real Unión þrívegis komist upp í næstefstu deild, síðast árið 2009, en í hvert skipti fallið jafnharðan.
Víti (Dante)

**Víti** eftir Dante Alighieri er fyrsta bókin í *[[Hinn guðdómlegi gleðileikur|Hinum guðdómlega gleðileik]]*, sem er ítalskt söguljóð skrifað á árunum 1308-1321, og klárað rétt fyrir andlát skáldsins. „Víti“ fjallar um ferð Dante ásamt skáldinu Virgil niður til helvítis. Hinar bækur gleðileiksins eru „“ og „“. Gleðileikurinn, eða „kómedían“, eins og Dante nefnir hana sjálfur, telst til leiðslukvæða. Á ferð sinni hittir Dante margs konar fólk úr sögunni, heimspekinga, konungsfólk, páfa og fleiri. Á leið sinni hittir Dante einnig vinafólk og þekktar manneskjur frá Flórens. *Hinn guðdómlegi gleðileikur* er talinn vera ein helsta perla ítalskra bókmennta.

## Uppbygging
Víti er söguljóð í bundnu máli. Víti er sett upp í 33 kafla, eða . Þegar Dante og Virgill koma til helvítis skiptast kaflarnir eftir hringum helvítis. Bragarhátturinn, tersína, er uppfinning Dantes. Erindin einkennast af þremur hendingum, fyrsta og þriðja línan ríma meðan miðhendingin rímar við tvær línur í næsta erindi (ABA BCB CDC).

*Nel mezo del cammin di nostra <u>vita</u>**mi ritrovai per una selva *'oscura**,''<br />''ché la diritta via era <u>smarrita</u>.''<br />''Ahi quanto a dir qual era é cosa **dura***<br />''esta selva selvaggia e spra a <u>forte</u>''<br />''che nel pensier rinova la '''paura!***

*Á æviferðar minnar miðjum <u>degi</u>**í myrkri þrungnum skóg ég staddur *'var***<br />''og villzt ég hafði burt af beinum <u>vegi</u>.''<br />''Ég vart fæ orðum lýst hve leiðin '''þar****var loðin, dimm og villt, það veldur <u>beygi</u>**er hefst á ný við hugans *'minningar*'.*

Hver hluti Gleðileiksins er 33 tersínur, með einni aukatersínu sem er inngangur að verkinu. Í hverri tersínu eru oftast 6 bragarlínur með tveimur rímum hvor endurtekin þrisvar. Dante vefur þrenninguna einnig í söguna. Í byrjun Vítis mætir Dante þremur villidýrum, og þrjár persónur fylgja okkur í gegnum þrjá hluta sögunnar: Dante, Virgill og Beatrice (í gegnum Paradís). Í níunda hring heljar sem hýsir svikara sést djöfullinn sjálfur eta þrjá höfuðsvikara sögunnar að mati Dantes, Cassius, Brútus og Júdas. Dante telur þessa menn vera höfuðsvikara sögunnar þar sem þeir sviku endurtekið herra sína og meistara.

## Inngangur

### Canto I
Víti byrjar í dimmum skógi hjá fjalli kvöldið á föstudeginum langa árið 1300. Dante, sem er 35 ára *(nel mezzo del cammin di nostra vita)*, labbar um í dimmum skógi þar sem hann hefur villzt ég hafði af beinum vegi" *(ché la diritta via era smarrita)*. Vegurinn í þessu samhengi vísar í útlegð Dantes frá Flórens og fjallið sjálft táknar hjálpræði. Á leið Dantes til fjalls hinum megin í skóginum sér hann þrjú dýr: gaupu (*lonza*), ljón (*leone*) og úlfynju (*lupa*) sem eru persónugervingar dauðasyndanna girndar, hroka og græðgi.

## Tilvísanir
Boys Over Flowers

***Boys Over Flowers*** (Kóreska: 사랑의 불시착; *Kkotboda Namja*)  er suður-kóreskur sjónvarpsþáttur.
Vepsíska

**Vepsíska** er tungumál sem er talað í Karelíu í Rússlandi. Það tilheyrir flokki finnsk-úgrískra tungumála og er náskylt finnsku og karelísku.